CELEX: C2005/205/21
Language: fi
Date: 2005-08-20 00:00:00
Title: Asia C-254/05: Euroopan yhteisöjen komission 16.6.2005 Belgian kuningaskunta vastaan nostama kanne

20.8.2005   
            
            
               FI
            
            
               Euroopan unionin virallinen lehti
            
            
               C 205/11
            
         Euroopan yhteisöjen komission 16.6.2005 Belgian kuningaskunta vastaan nostama kanne
   (Asia C-254/05)
   (2005/C 205/21)
   Oikeudenkäyntikieli: ranska
   Euroopan yhteisöjen komissio on nostanut 16.6.2005 Euroopan yhteisöjen tuomioistuimessa kanteen Belgian kuningaskunta vastaan. Kantajan asiamiehenä on Bruno Stromsky, prosessiosoite Luxemburgissa.
   Euroopan yhteisöjen komissio vaatii, että yhteisöjen tuomioistuin
   
               1)
            
            
               toteaa, että Belgian kuningaskunta ei ole noudattanut EY:n perustamissopimuksen 28 artiklan mukaisia velvoitteitaan, koska se on vaatinut, että täsmäilmaisimin toimivien automaattisten palohälytinjärjestelmien, joita laillisesti valmistetaan tai markkinoidaan toisessa jäsenvaltiossa ja joissa ei ole CE-merkintää
               
                           —
                        
                        
                           on oltava yhdenmukaiset Belgian lain NBN S21-100 kanssa
                        
                     
                           —
                        
                        
                           on saatava tyyppilupa, tässä tapauksessa BOSEC, joka jo sinänsä on haitallista, mutta tätä pahentaa vielä ne kohtuuttomat kulut, joita tämän luvan myöntämisestä aiheutuu
                        
                     
                           —
                        
                        
                           on kyseisen tyyppiluvan myöntämisen yhteydessä läpäistävä testit ja tarkastukset, jotka pääasiassa johtavat kaksinkertaiseen työhön valvonnassa, jota on jo toteutettu muissa menettelyissä toisessa jäsenvaltiossa
                        
                     
         
               2)
            
            
               velvoittaa Belgian kuningaskunnan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Komission mukaan Belgian lainsäädäntö johtaa muissa jäsenvaltioissa laillisesti valmistettujen tai markkinoitujen palohälyttimien käytön rajoituksiin ja on siten yhteensoveltumaton EY 28 artiklan kanssa eikä sitä voida perustella EY 30 artiklan nojalla.